Ramat Gan

Ramat Gan ( „goatnheh“) is a schdod in da nachn fon Tel Aviv in Israel. Ramat Gan liegd im beziak Tel Aviv und hod 148.035 einwohna (31. dezemba 2011).

Ramat Gan is 1921 ois moshava, zionistische laundwiatschofdssiedlung, grindd wuan. Heit is s a modeane schdod, hod owa no imma an hochn greaaunteu.

 Sengswiadigkeidn 

 zoologischa goatn „Safari“, da gresde zoo fon Israel
 fuasboi-nationalstadion "Ramat Gan Stadium"
 Israel Diamond Exchange, ane fon de gresdn diamantnbeasn fon da wöd
 City Gate, 244 meta hoch, des hexte gebaide fon Israel

 Schbuat 

In Ramat Gan gibds an nochfoigevarein fon da Hakoah Wean. Schbüla de wo in da nazizeid de flucht noch Palestina glickd gwesn is, hom do de Hakoah Tel-Aviv (הכח תל אביב) grindd. De dressn homs fon da Weana Austria schbendiad griagd, desweng san de vareinsfoam bis heit violett. 1959 is de Hakoah Tel-Aviv med Maccabi Ramat Gan fusioniad wuan und haast heit Hakoah Amidar Ramat Gan FC. Schbünd dans heit in Ramat Gan. De Hakoah is zwamoe israelischa masta wuan, 1965 und 1973 und zwamoe köpsiega, 1969 und 1971. 2012 schbüns in da zweithextn israelischn liga.

 Prominenz 

 Dahlia Ravikovitch (1936–2005), dichdarin und friedensaktivistin
 Dieter Graumann (* 1950), do gebuan, seit 2010 fuasitzenda fom Zentralrat der Juden in Deutschland
 Amir Katz (* 1973), do gebuan, pianist
 Avi Primor (* 1935), lebd do, diplomat und publizist, fon 1993 - 1999 israelischa bodschofda in Deitschland
 Ariel Scharon (1928 - 2014), is in Ramat Gan gschduam

 Im Netz 

 netzseitn fon Ramat Gan
 zoologischer goatn Ramat Gan

 Beleg 

Kategorie:Ort in Israel

Kategorie:Artikel auf Wienerisch